Хоць пасяўная ў Дубровенскім раёне ідзе поўным ходам (пасеяна 26% ад запланаванага), у сераду прайшоў традыцыйны абрад засевак. Менавіта ён натхніў аграрнікаў на новыя рэкорды. Перад пачаткам мерапрыемства была праведзена нарада з кіраўнікамі сельгаспрадпрыемстваў раёна, дзе прааналізавалі асноўныя на гэты час віды работ. Так, пастаўлена задача ў максімальна сціслыя тэрміны завяршыць падкормку азімых і рапсу, завезці рэшткі насення, сродкаў абароны раслін і угнаенняў.